ANEXA 1 LA HCPĂULEȘTI NR. ________

CRITERII 
 pentru stabilirea ordinii de prioritate în soluționarea  cererilor de locuințe și în repartizarea locuințelor pentru tineri, destinate închirierii, în comuna Păulești

A. CRITERII DE ACCES LA LOCUINȚĂ
1. Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 60 de luni de la împlinirea acestei vârste.
Cererea de locuință se efectuează numai individual și în nume propriu.
2. Titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia - trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unităţii administrativ-teritoriale sau a unităţii în care îşi desfăşoară activitatea, în localitatea în care a solicitat locuinţă, în comuna Păulești. 
 NOTĂ: Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţelege clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia - deţin, alături de alte persoane, cote-părţi dintr-o locuinţă, dobândite în condiţiile legii.
3. Titularul cererii de locuinţă trebuie să îşi desfăşoare activitatea în Comuna Păulești.**
	** Pentru situaţiile în care titularii cererii de locuinţă îşi desfăşoară activitatea la domiciliu sau în regim de telemuncă se face dovada adresei la care îşi desfăşoară activitatea, cu respectarea prevederilor art. 108-110 din Legea nr. 53/2003 - Codul muncii, republicată, cu modificările şi completările ulterioare, sau, după caz, cu respectarea prevederilor Legii nr. 81/2018 privind reglementarea activităţii de telemuncă, cu modificările şi completările ulterioare.


4. Repartizarea locuinţelor se face în limita fondului disponibil, luându-se în considerare atât locuinţele libere din fondul existent, cât şi locuinţele ce urmează a fi finalizate în cadrul unor obiective de investiţii aprobate şi cuprinse în programul de construcţii de locuinţe pentru tineri, destinate închirierii.
NOTĂ:  Lista de priorităţi se stabileşte ori de câte ori este cazul, dacă în anul respectiv urmează să se finalizeze şi să se repartizeze locuinţe noi pentru tineri, destinate închirierii, dacă titularii cererilor de locuinţe înscrişi în lista aprobată iniţial nu mai îndeplinesc criteriile de acces la locuinţă sau dacă există locuinţe pentru tineri rămase vacante.
· Solicitanții înscriși în lista de priorități, cu respectarea criteriilor de la pct 1,2,3, care nu pot beneficia de repartizarea unei locuințe în limita fondului disponibil în anul respectiv, pot primi repartiții în anii următori, în limita fondului disponibil în fiecare an și în noua  ordine de prioritate staibilită.

B. CRITERII DE IERARHIZARE STABILITE PRIN PUNCTAJ
	Nr. crt.
	CRITERII DE IERARHIZARE
	PUNCTAJ
	

	1
	SITUAȚIA LOCATIVĂ ACTUALĂ
	
	

	1.1
	Chiriaș în spațiu din fond locativ privat
	10 p
	

	1.2
	Tolerat în spațiu
	7 p
	

	1.3
	Suprafaţa locuibilă deţinută (cu chirie, tolerat în spaţiu)-mp/locatar
	

	
	a) mai mare de 15 mp şi până la 18 mp inclusiv
	5 p

	
	b) mai mare de 12 mp şi până la 15 mp inclusiv
	7 p

	
	c) 8 mp şi până la 12 mp inclusiv 
	9 p

	
	d) mai mică de 8 mp
	10 p

	
	 Notă: În cazul celor toleraţi în spaţiu, toată suprafaţa locativă a imobilului se împarte la numărul total al locatarilor, în care sunt incluşi şi cei care nu fac parte din familia solicitantului de locuinţă, dar care locuiesc în acelaşi imobil. În cazul spaţiilor locative închiriate, suprafaţa locativă deţinută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componenţa familiei definită la lit. A pct. 2.

	2
	STAREA CIVILĂ ACTUALĂ
	

	2.1
	STAREA CIVILĂ
	


	
	a) Căsătorit
	10p

	
	b) Necăsătorit
	8 p

	2.2
	NR. DE PERSOANE ÎN ÎNTREŢINERE
	

	
	a) copii
	

	
	1 COPIL
	2 p

	
	2 COPII
	3 p

	
	3 COPII
	4p

	
	 4 COPII
	5p

	
	Mai mult de 4 copii 
	5 puncte + 1 punct pentru fiecare copil

	
	b) alte persoane, indiferent de numărul acestora
	2 p

	3
	STAREA DE SĂNĂTATE ACTUALĂ
	

	
	Boala de care suferă solicitantul sau un alt membru al familiei ori aflat în întreţinere necesită, potrivit legii, însoţitor sau o cameră în plus
	2 p

	4
	VECHIMEA CERERII SOLICITANTULUI
	

	4.1
	până la 1 an
	1p

	4.2
	între 1 şi 2 ani
	3p

	4.3
	între 2 şi 3 ani
	6p

	4.4
	între 3 şi 4 ani
	9p

	4.5
	pentru fiecare an peste 4 ani
	4p

	5
	NIVELUL DE STUDII ŞI/SAU PREGĂTIRE PROFESIONALĂ
	

	5.1
	fără studii şi fără pregătire profesională
	5 p

	5.2
	cu şcoală generală, fără pregătire profesională şi/sau cu specializare la locul de muncă
	8p

	5.3
	cu studii medii, fără pregătire profesională şi/sau cu specializare la locul de muncă
	10p

	5.4
	cu pregătire profesională, prin studii medii sau profesionale de specialitate şi/sau prin studii superioare de scurtă durată
	13p

	5.5
	cu studii superioare
	15p

	
	Notă: Se va puncta ultimul nivel de studii încheiat şi atestat conform legii.

	6
	SITUAȚII LOCATIVE SAU SOCIALE DEOSEBITE
	

	6.1
	tineri proveniţi din case de ocrotire socială şi care au împlinit 18 ani
	15p

	6.2
	tineri care au adoptat sau adoptă copii
	10p

	6.3
	tineri evacuaţi din case naţionalizate
	5p

	7
	VENITUL MEDIU NET LUNAR/MEMBRU DE FAMILIE
	

	7.1
	mai mic decât salariul minim pe economie
	15p

	7.2
	între salariul minim pe economie şi salariul mediu net pe economie
	10p


Notă: - Criteriile de ierarhizare stabilite prin punctaj se aplică numai solicitanţilor de locuinţă care au îndeplinit în totalitate criteriile specificate la lit. A.
[bookmark: _GoBack]- În cazul înregistrării unor punctaje egale, solicitanţii vor fi departajaţi în funcţie de situaţia locativă constatată la data efectivă a repartizării locuinţelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă. Dacă nici acest criteriu nu este suficient, departajarea se poate face în funcţie de vechimea cererii solicitantului, luându-se în considerare data efectivă a înregistrării cererii (ziua/luna/anul), având prioritate în acest caz solicitantul a cărui cerere are vechime mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală). 





